**Varso Tower, najvyššia budova v EÚ, získala certifikáciu zdravého vnútorného prostredia WELL Gold. Ako jej pomohli moderné technológie?**

*PlanRadar úspešne implementovaný v jednom z najvýznamnejších stavebných projektov v Európe*

12. decembra 2023 – Varso Tower, najvyššia budova nielen v Poľsku, ale aktuálne v celej Európskej únii, sa stala jedným z najprestížnejších architektonických projektov vo Varšave, a to aj vďaka využívaniu moderných technológií, vrátane softvérového riešenia PlanRadar. Mrakodrap vyniká ako po stránke dizajnovej, tak aj z hľadiska vnútorného prostredia: nedávno totiž získal prestížny certifikát WELL Core & Shell na úrovni Gold. Certifikácia dokazuje, že Varso Tower spĺňa vysoké štandardy pre zdravú výstavbu z hľadiska vnútorného prostredia a že bola navrhnutá so zreteľom na pohodlie, bezpečnosť a zdravie ľudí. Táto unikátna stavba nielen odráža dynamický rozvoj hlavného mesta ako medzinárodného biznisového centra, ale taktiež nastavuje nové merítka v inovatívnom riadení stavebníctva. Developerom projektu je HB Reavis, popredný európsky poskytovateľ kancelárskych priestorov.

*„Varso Tower je mrakodrap o výške 310 metrov a 53 poschodiach, ktorý ponúka 70 000 m2 podlahovej plochy. Okrem atraktívnych kancelárskych priestorov je v ňom aj kaviareň a panoramatická vyhliadková terasa, čo z neho robí vyhľadávaný cieľ pre širokú verejnosť. Medzi riešenia, ktoré tento projekt radí na predné priečky v kvalite vnútorného prostredia, patrí napríklad systém HVAC optimalizujúci vetranie, kúrenie a klimatizáciu, či adiabatické zvlhčovače, ktoré zaisťujú zdravú mieru vlhkosti. Za zmienku stoja tiež filtre pohlcujúce škodlivé látky, polietavý prach PM10 a PM2,5, rovnako ako peľ a spóry plesní. Priestory sú navyše koncipované tak, aby maximalizovali prístup prirodzeného svetla,*“ **opisuje Ivan Petráš, expert na digitalizáciu v spoločnosti** [**PlanRadar**](https://www.planradar.com/sk/), a dodáva: „*Mrakodrap navyše získal aj ďalšie certifikáty, ako je napríklad BREEAM na najvyššej možnej úrovni Outstanding, čo je ďalším potvrdením jeho nízkej energetickej náročnosti.“*

## Moderné technológie, vysoká kvalita prevedenia

Za návrhom Varso Tower stojí renomované architektonické štúdio Foster + Partners spolu s medzinárodným tímom špecialistov z mnohých odborov. Tento mimoriadny projekt realizovali s využitím radu moderných technológií a inovatívnych riešení.

*„Jednou z najväčších výziev pri projekte tak veľkého rozsahu bolo zabezpečiť prehľadnú a efektívnu komunikáciu medzi všetkými účastníkmi. Obzvlášť dôležitá pre nás bola ľahká implementácia a prispôsobenie digitálnych nástrojov aktuálnym potrebám pracovníkov na stavbe. Platforma PlanRadar nám v tom bola veľkým pomocníkom, a to hlavne pri zanášaní a potvrdzovaní úloh, rýchlej identifikácii závad, prístupe k potrebnej dokumentácii, prezentovaní aktuálneho stavu projektu a spracovávaní reportov,“* hovorí **Maciej Olczyk, Country Construction Director zo spoločnosti HB Reavis Poľsko**. Poriadok v zaznamenávaní a záverečných správach je absolútne zásadný nielen v procese výstavby, ale aj hodnotení budovy. Napríklad certifikácia WELL zohľadňuje viac ako 100 stavebných parametrov, ktoré ovplyvňujú zdravie a pohodu ľudí, a to prostredníctvom návrhu, dokumentácie a prevádzkového fungovania budovy.

*„Spoločne s HB Reavis sme pre tento extrémne náročný projekt vytvorili súdržný a silný tím, ktorého základnými atribútmi bola vzájomná dôvera, profesionalita a neustála snaha dosahovať čo najlepší výsledok. Vďaka tomu sa Varso Tower pýši najvyššou kvalitou prevedenia. Veľmi nás teší, že sa PlanRadar podieľal na tomto výnimočnom projekte, ktorý poskytuje vynikajúce pracovné podmienky a je v súlade s najnovšími trendmi ESG,“* dopĺňa **Krzysztof Studziński, regionálny manažér spoločnosti PlanRadar v Poľsku.**

Varso Tower vznikla ako súčasť kancelárskeho komplexu Varso Place, ktorý sa nachádza neďaleko varšavskej hlavnej stanice. Disponuje výborným dopravným spojením a celkovou integráciou s centrom poľskej metropoly.

Proces výstavby Varso Tower podrobne opisuje krátky [film](https://youtu.be/NFj8EbBcTlA).

**Pre viac informácií, prosím, kontaktujte:**

Crest Communications, a.s.

Tereza Štosová

Account Executive

E-mail: [tereza.stosova@crestcom.sk](mailto:tereza.stosova@crestcom.sk)

www.crestcom.cz

PlanRadar GmbH

Radek Vodička

E-mail: [r.vodicka@planradar.com](mailto:r.vodicka@planradar.com)

www.planradar.com

**O spoločnosti PlanRadar**

PlanRadar je softwarové riešenie pre stavebných a realitných profesionálov pôsobiacich na báze SaaS (z anglického Software as a Service). Umožňuje  svojím užívateľom vzdialene sa pripojiť ku cloudovej aplikácii a používať ju z akéhokoľvek miesta prostredníctvom internetu. Je možné ju využiť pre stavebnú dokumentáciu a dozor na stavenisku, riadenie porúch a úloh, odovzdávanie projektov, ich následnú správu a údržbu a pod. Prostredníctvom aplikácie, ktorá je vhodná pre všetky prehliadače a všetky typy smart telefónov a tabletov (iOS, Android a Windows), je možné sledovať, zaznamenávať a zdieľať s vaším tímom akékoľvek informácie prostredníctvom digitálnych stavebných plánov alebo BIM modelu. Digitalizácia pracovných postupov zlepšuje spoluprácu medzi všetkými účastníkmi stavebného procesu, znižuje počet chýb a šetrí čas. Zákazníci spoločnosti PlanRadar hlásia úsporu až 7 pracovných hodín týždenne. Spoločnosť so sídlom vo Viedni v Rakúsku a obchodným zastúpením na Slovensku umožňuje viac ako 120 000 užívateľom z viac ako 75 krajín monitorovať, prepájať a riešiť stavebné a realitné projekty po celom svete. Viac informácií o spoločnosti PlanRadar sa dozviete na stránke www.planradar.com/sk/.